Архивски број: ИП1 16-303/5



Датум: 22.10.2020 година

Скопје

Секторот за инспекциски надзор во областа на социјалната заштита и заштита на децата - Одделение за инспекциски надзор од дејноста на заштита на децата при Министерството за труд и социјална политика, преку инспекторите за детска заштита Јорданка Николовска Виш инспектор со службена легитимација број 0019, Слаѓана Дамјановска инспектор со службена легитимација број 0020 и Рамиз Јашари – инспектор, извршија вонреден инспекциски надзор над субјектот на инспекциски надзор ЈОУДГ „Срничка“ Општина Аеродром-Скопје со седиште на Бул.„Јане Сандански“ бр.29 Скопје застапувано од ВД директор - Александра Јелиќ Исаиловска, а врз основа на записникот од извршен вонреден инспекциски надзор бр. ИП1 број 16-303/3 од 22.10.2020 година, ја утврдија фактичката состојба и врз основа на членовите 205 и 209 став (3) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19 и 275/19) го донесоа следното

Р Е Ш Е Н И Е

1. СЕ ИЗРЕКУВА ОПОМЕНА на В.Д. директорот на ЈОУДГ „Срничка“ Општина Аеродром-Скопје - Александра Јелиќ Исаиловска, да ги отстрани констатираните недостатоци и неправилности во примената на Законот за заштита на децата, и да ги преземе следните мерки во предвидените рокови:

1. Се задолжуваат вработените во установата за деца ЈОУДГ „Срничка“ Општина Аеродром-Скопје кои се вклучени во системот на згрижување и воспитание на децата, да отпочнат со работа со полно работно време од 40 часа неделно согласно член 67 и член 100 став (3) од Законот за заштита на децата .

Во спротивно ќе се смета дека е сторен прекршок според член 228 став (1) алинеја седум од Законот за заштита на децата, односно „ не ги остварува стандардите и нормативите за вршење на дејноста (член 100 став (3),“ односно „ (3) Во стандардите и нормативите за вршење на дејноста се утврдуваат и нормативите за исхрана, стандардите за исхрана и оброци, стандардите за санитарно-хигиенски услови, како и стандарди за потребното работно време за остварување на дејноста (згрижувачката, воспитната и друга дејност за детските градинки/центри за ран детски развој) и критериуми за развиеност на установите.“ ,

за што е предвидена:

-1) „(1) Глоба во износ од 800 до 1000 евра во денарска противвредност ќе се изрече за прекршок на установа за деца, детска градинка/центар за ран детски развој основани како организациона единица во состав на правни лица, високообразовна установа и на приватно училиште, физичко лице кое самостојно врши одредени работи од дејноста згрижување и воспитание на деца како професионална дејност и агенцијата за давање услуги за чување и нега на деца од предучилишна возраст.“ и

(2) „Глоба во износ од 300 до 500 евра во денарска противвредност за правното лице ќе му се изрече за прекршокот од ставот (1) на овој член на директор во установа за деца, детска градинка/центар за ран детски развој.“.

како и член 229 од Законот за заштита на деца во кој е предвидена:

„ (1) Глоба во износ од 800 до 1.000 евра во денарска противвредност ќе ñ се изрече за прекршок на установа за деца која постапува спротивно на одредбите од овој закон во поглед на започнувањето, траењето и завршувањето на работното време на работниците (членови 67 и 69 став (5)).

(2) Глоба во износ од 300 до 500 евра во денарска противвредност за правното лице ќе му се изрече за прекршокот од ставот (1) на овој член на директорот во правното лице.“.

2. Се определува рок од 1 (еден) ден, да се отстранат утврдените неправилности во записникот ИП1 број 16-303/3 од 22.10.2020 година.

2. Жалбата не го задржува извршувањето на решението

О б р а з л о ж е н и е

Секторот за инспекциски надзор во областа на социјалната заштита и заштита - Одделение за инспекциски надзор од дејноста на заштита на децата на децата при Министерството за труд и социјална политика, преку инспекторите за детска заштита Јорданка Николовска Виш инспектор со службена легитимација број 0019, Слаѓана Дамјановска инспектор со службена легитимација број 0020 и Рамиз Јашари - инспектор, извршија вонреден инспекциски надзор над субјектот на инспекциски надзор ЈОУДГ „Срничка“ Општина Аеродром-Скопје со седиште на Бул.„Јане Сандански“ бр.29 Скопје, Скопје застапувано од од ВД директор - Александра Јелиќ Исаиловска, а врз основа на записникот од извршен редовен инспекциски надзор бр. ИП1 број 16-303/3 од 22.10.2020 година беше констатирано дека:

Од увид во електронските листи за присуство, беше констатирано дека давателите на услуги во установата (воспитувачи и негователи), не ги почитуваат одредбите од член 67 и член 100 став (3) од Законот за заштита на децата, каде што е регулиран начинот на работа и полното работно време од 40 часа во неделата.

Врз основа на изнесеното се одлучи како во диспозитивот на ова решение

Од причини што утврдениот прекршок е сторен прв пат, се изрече опомена согласно член 214-а став (1) од Законот.

Решено во Секторот за инспекциски надзор во областа на социјалната заштита и заштита на деца при Министерството за труд и социјална политика на ден 22.10.2020 година подИП1 број 303/5.

**Правна поука:** против ова решение може да се изјави жалба до Државната комисија за одлучување во втор степен во областа на инспекцискиот надзор и прекршочната постапка во рок од 15 дена од денот на приемот на решението.

Инспектори за детска заштита:

Јорданка Николовска-виш инспектор

Слаѓана Дамјановска-инспектор

Рамиз Јашари-инспектор